CELEX: 62006CA0257
Language: hu
Date: 2008-01-24 00:00:00
Title: C-257/06. sz. ügy: A Bíróság (második tanács) 2008. január 24-i ítélete (A Corte suprema di cassazione (Olaszország) által benyújtott előzetes döntéshozatal iránti kérelem) – Roby Profumi Srl kontra Comune di Parma (EK 28. cikk – 76/768/EGK irányelv – Az emberi egészség védelme – Kozmetikai termékek – Behozatal – Kozmetikai termékekre vonatkozó információk bejelentése a behozatal helye szerinti tagállam hatóságainak)

8.3.2008   
            
            
               HU
            
            
               Az Európai Unió Hivatalos Lapja
            
            
               C 64/9
            
         A Bíróság (második tanács) 2008. január 24-i ítélete (A Corte suprema di cassazione (Olaszország) által benyújtott előzetes döntéshozatal iránti kérelem) – Roby Profumi Srl kontra Comune di Parma
   (C-257/06. sz. ügy) (1)
   
   (EK 28. cikk - 76/768/EGK irányelv - Az emberi egészség védelme - Kozmetikai termékek - Behozatal - Kozmetikai termékekre vonatkozó információk bejelentése a behozatal helye szerinti tagállam hatóságainak)
   (2008/C 64/11)
   Az eljárás nyelve: olasz
   A kérdést előterjesztő bíróság
   Corte suprema di cassazione
   Az alapeljárás felei
   
      Felperes: Roby Profumi Srl
   
      Alperes: Comune di Parma
   Tárgy
   Előzetes döntéshozatal iránti kérelem – Corte suprema di cassazione – Az EK. 28. cikk és az 1993. június 14-i 93/35/EGK tanácsi irányelvvel (HL L 151., 32. o., magyar nyelvű különkiadás 13. fejezet, 12. kötet, 75. o.) módosított, a kozmetikai termékekre vonatkozó tagállami jogszabályok közelítéséről szóló, 1976. július 27-i tanácsi irányelv (HL L 262., 169. o., magyar nyelvű különkiadás 13. fejezet, 3. kötet, 285. o.) 7. cikkének értelmezése – Másik tagállamból származó, eladásra kész áruk – Az importőr számára a termékben található anyagok teljes és részletes listájának közlését előíró nemzeti rendelkezések
   Rendelkező rész
   Az 1993. június 14-i 93/35/EGK tanácsi irányelvvel módosított, a kozmetikai termékekre vonatkozó tagállami jogszabályok közelítéséről szóló, 1976. július 27-i 76/768/EGK tanácsi irányelv 7. cikkével nem ellentétes az olyan nemzeti rendelkezés, amely a káros mellékhatások felmerülése esetén nyújtandó gyors és szakszerű orvosi ellátás biztosítása érdekében arra kötelezi a kozmetikai termékek importőreit, hogy az egészségügyi minisztériumnál és a Tartománynál bejelentsék a vállalkozás nevét vagy cégnevét és székhelyét, a gyártó üzemegység székhelyét, valamint az említett termékekben felhasznált, és azokban található összetevők teljes és részletes jegyzékét.
   
      (1)  HL C 212., 2006.9.2.